Metadoni
Metadoni on synteettinen opioidi. Koska metadonia ei valmisteta oopiumiunikkoa käyttämällä, se ei ole opiaattijohdannainen. Metadonin vaikutukset ovat kuitenkin samanlaisia kuin opiaattien, joskin sen vaikutusaika on huomattavasti pidempi. Metadoni ei myöskään aiheuta voimakasta ja lyhytkestoista euforiaa kuten heroiini, vaan sen vaikutus on tasaisempi ja vähemmän dramaattinen. Ainetta käytetään yleensä kipulääkkeenä tai opioidiriippuvaisten korvaus-, ylläpito- ja vieroitushoidossa.
Tsiprasidoni
Tsiprasidoni tai siprasidoni (myydään Suomessa nimellä Zeldox) on epätyypillinen eli toisen polven psykoosilääke, jota käytetään aikuisten skitsofrenian hoitoon sekä aikuisten ja 10-17 -vuotiaiden lasten ja nuorten kaksisuuntaisen mielialahäiriön keskivaikeita maanisia tai sekamuotoisia sairausjaksoja hoidettaessa.